Obec Vlčkovce v zmysle § 6 ods. 1) zákona č. 369/1990 Zb. o obecnom zriadení v znení neskorších predpisov a s poukazom na ustanovenia  § 36 Zákona č. 582 /2004 Z. z. o miestnych daniach a miestnom poplatku za komunálne odpady a drobné stavebné odpady

v y d á v a

toto

**Všeobecne záväzné nariadenie obce Vlčkovce**

**č. 1/2022**

**o dani za užívanie verejného priestranstva v obci Vlčkovce**

|  |  |
| --- | --- |
| **Návrh VZN –** vyvesený na úradnej tabuli obce a zverejnený na webovom sídle obce: | 25.11.2022 |
| **Lehota na predloženie pripomienok k návrhu VZN:** do (včítane) | 5.12.2022 |
| **Doručené pripomienky** (počet): | 1 |
| **Vyhodnotenie pripomienok k návrhu VZN uskutočnené** dňa: | 5.12.2022 |
| **Vyhodnotenie pripomienok k návrhu VZN doručené poslancom** dňa: | 5.12.2022 |
| **VZN schválené** Obecným zastupiteľstvom obce Vlčkovce: | 12.12.2022 |
| **VZN vyvesené** na úradnej tabuli obce a zverejnené na webovom sídle obce:  | 13.12.2022 |
| **VZN nadobúda účinnosť dňa:** | 1.1.2023 |

**§ 1**

**Úvodné ustanovenie**

Obecné zastupiteľstvo vo Vlčkovciach podľa  § 11 ods. 4 písm. d/  Zákona  č. 369/1990 Zb. o obecnom zriadení v znení neskorších predpisov  rozhodlo, že zavádza s účinnosťou od 1. januára 2023 daň za užívanie verejného priestranstva.

**§ 2**

**Definovanie verejného priestranstva**

Verejným priestranstvom na účely tohto nariadenia  sú parcely vo vlastníctve obce, ktorých výpis tvorí samostatnú prílohu č. 1 tohto VZN, areál cintorína Vlčkovce, športový areál TJ Vlčkovce a areál ZŠ a MŠ Vlčkovce.

**§ 3**

**Podrobnosti a náležitosti oznamovacej povinnosti**

Daňovník písomne oznámi užívanie verejného priestranstva obecnému úradu, a to najneskôr v deň začatia jeho užívania. V písomnom oznámení daňovník uvedie aj dobu, počas ktorej bude verejné priestranstvo v zmysle tohto VZN užívať. Vzor žiadosti je uvedený v prílohe č. 2 k VZN č. 1/2022 a je neodmysliteľnou súčasťou toho VZN.

a) V obci Vlčkovce nie je povolené odstavenie a parkovanie vozidiel kategórie M s celkovou prípustnou hmotnosťou vyššou ako 5000 kg, kategórie N s celkovou prípustnou hmotnosťou vyššou ako 3500 kg, kategórie O – prípojné vozidlá s celkovou prípustnou hmotnosťou vyššou ako 3500 kg, kategórie T kolesové traktory, kategórie C pásové traktory, kategórie S traktormi ťahané vymeniteľné stroje v obytnej častiobce.

Vozidlá s celkovou prípustnou hmotnosťou nižšou ako 5000 kg v kategórii M a 3500 kg v kategórii N možno odstavovať iba na vlastnom pozemku a to max. 1 vozidlo. (VZN č. 1/2006 o poplatku za znečisťovanie ovzdušia a určení zóny s obmedzením prevádzky mobilných zdrojov - § 9). Tento zákaz platí aj na zákaz parkovania a odstavenia starých, nepojazdných, rozobratých motorových vozidiel, ďalej vraky a zbytky motorových vozidiel na verejných priestranstvách.

b)Vjazdy do rodinných a bytových domov, chodníky pre chodcov, ich úpravy fyzickými a právnickými osobami je povolené vykonávať len na základe písomného ohlásenia v zmysle stavebného zákona.

c)Neohlásenie resp. nedodržanie zákazu v bodoch a) a b) bude prerokované v rámci priestupkového konania.

**§ 4**

**Podmienky určenia sadzby dane**

Správca dane určuje sadzbu dane za užívanie verejného priestranstva za každý aj začatý m2 osobitne užívaného verejného priestranstva a za každý aj začatý deň :

a) za umiestnenie zariadenia na poskytovanie služieb .................................. **15m2/10 EUR/deň**

 1)za každých ďalších začatých 15 m2 **10 EUR/deň**

b)za umiestnenie predajného zariadenia ...................................................... **1,50 Eur/m2/1deň**

c) za umiestnenia zariadenia cirkusu, lunaparku a iných atrakcií ................... **0,20 Eur/m2/1deň**

d) za umiestnenie stavebného zariadenia ..................................................... **1 Eur/m2/1deň**

e) za umiestnenie skládky stavebných materiálov, ktoré trvá viac ako 3 pracovné dní

 1) za prvé 3 pracovné dní .................... ......................................................... **bezplatne**

 2) za každý ďalší začatý deň ............................................................. **1 Eur/m2/1deň**

f) za umiestnenie veľkokapacitných kontajnerov, ktoré trvá viac ako 3 pracovné dni

 1) za prvé 3 pracovné dni ..................................................................................... **bezplatne**

 2) za každý ďalší začatý deň ...................................................................... **0,30 Eur/m2/1deň**

Správca dane určuje, že daň nižšiu ako 3,00 Eur nebude vyrubovať ani vyberať.

**§ 5**

**Záverečné ustanovenia**

**(1)** Dohľad nad dodržiavaním a kontrolu dodržiavania tohto VZN č. 1/2022 o dani za užívanie verejného priestranstva v obci Vlčkovce vykonáva starostom poverený pracovník Obecného úradu vo Vlčkovciach.

**(2)** Návrh tohto VZN bol zverejnený na úradnej tabuli obce a na webovom sídle obce v lehote uvedenej v § 6 ods. 3 zákona č. 369/1990 Zb. o obecnom zriadení v znení neskorších predpisov.

**(3)** Obecné zastupiteľstvo obce Vlčkovce schválilo VZN č. 1/2022 na svojom rokovaní dňa 12.12.2022 nariadením č.3/2022

**(4)** VZN č. 1/2022 nadobúda účinnosť dňom 01. januára 2023.

**(5)** Dňom nadobudnutia účinnosti tohto všeobecne záväzného nariadenia sa ruší VZN č. 2/2021.

Vo Vlčkovciach, dňa 12.12.2022

 Ing. Ivan Dobrovodský

 starosta obce

 Príloha č. 1 k VZN č. 1/2022

Verejným priestranstvom na účely tohto nariadenia sú nasledovné pozemky:

**katastrálne územie: Vlčkovce - VP**

parc. č. 1361/299, 1364/1, 1365, 1359/58, 179, 215/1, 198/43, 198/1, 1359/386, 349/10, 176/1, 349/42, 349/9, 349/1, 803/15, 1366/52, 408/3, 410, 408/2, 414/3, 408/1, 349/2, 178/1, 412/1

.............................................................................................................................................................

 Príloha č. 2 k VZN č.1/2022

**Obec V l č k o v c e**

**OZNÁMENIE**

o vzniku - zániku daňovej povinnosti

**za užívanie verejného priestranstva**

Meno a priezvisko daňovníka /obchodné meno/ : ....................................................................

Adresa trvalého pobytu /sídla/ daňovníka : ................................................................................ Rodné číslo /IČO/ daňovníka/ : ...................................................................................................

Účel užívania verejného priestranstva : ......................................................................................

Miesto užívania verejného priestranstva : ...................................................................................

Doba užívania verejného priestranstva od : ................................. do : .....................................

Výmera v m2 : .............................................................................................................................

 Vyhlasujem, že všetky uvedené údaje sú pravdivé a správne a som si vedomý(á) právnych následkov nepravdivého alebo neúplného oznámenia.

Vo Vlčkovciach, dňa : .........................................

 ...........................................

 podpis daňovníka

Pozn. Žiadateľ súhlasí s použitím osobných údajov pre rozhodovaciu činnosť Obce Vlčkovce v zmysle zákona č.18/2018 Z. z. o ochrane osobných údajov a o zmene a doplnení niektorých zákonov